pythainlp/thai-wiki-dataset-v4 huggingface dataset:
เดอะ คาราเต้ คิด (ภาพยนตร์ พ.ศ. 2553)

เดอะ คาราเต้ คิด  เป็นภาพยนตร์แอคชั่นฉบับรีเมค ซึ่งกำกับโดย ฮารัล สจวร์ต นำแสดงโดย เฉินหลง และ เจเดน สมิธ ซึ่งเป็นบุตรชายของวิล สมิธ และถ่ายทำกันในกรุงปักกิ่ง ที่ประเทศจีนเป็นส่วนใหญ่ โดยภาพยนตร์เวอร์ชันนี้เริ่มถ่ายทำในเดือนกรกฎาคม ค.ศ. 2009 และแล้วเสร็จในวันที่ 16 ตุลาคม ค.ศ. 2009 ซึ่งมีแผนกำหนดฉายในสหรัฐอเมริกาช่วงเดือนมิถุนายน ค.ศ. 2010
เนื้อเรื่องย่อ.
ภาพยนตร์ได้นำเสนอเนื้อหาที่เหมือนกับฉบับดั้งเดิมอยู่บางส่วน และมีบางส่วนที่แตกต่างออกไปอย่างเห็นได้ชัด เนื้อหากล่าวถึง เด็กวัยสิบสองปีซึ่งมีนามว่า เดร ปาร์กเกอร์ (เจเดน สมิธ) ผู้เป็นเด็กที่มีชื่อเสียงมากที่สุดในดีทรอยต์ แต่แล้ว เขาก็สู่จุดหักเหเมื่อแม่ของเขาได้ย้ายที่อยู่เนื่องจากได้บรรจุงานใหม่ ที่บ้านหลังใหม่ในปักกิ่ง และที่แห่งนี้เอง เดรก็ได้ตกหลุมรักนักเรียนสาวคนหนึ่งซึ่งมีชื่อว่า เหมยอิง แต่ทั้งคู่ก็ปรับตัวเข้าหากันได้ยาก เนื่องจากความแตกต่างทางวัฒนธรรม และพ่อของเหมยอิง เองก็ไม่เห็นด้วยกับความสัมพันธ์ของพวกเขา ดูเหมือนว่าสถานการณ์ย่ำแย่ลงไปอีก การเข้าหากันส่งผลให้เขาต้องเผชิญกับหัวหน้าอันธพาลที่มีชื่อว่า เฉิง ผู้ตั้งฉายาให้กับเดร ว่า 'The Karate Kid' ที่มีความรู้ด้านคาราเต้เพียงน้อยนิด
เหล่าอันธพาลเข้ารุมล้อมปาร์กเกอร์และรุมทำร้าย จนกระทั่งเขาได้มาพบกับลุงฮัน (เฉินหลง) ผู้ซึ่งช่วยหยุดยั้งเหล่าอันธพาลลุงฮัน มีความต้องการฝึกวิชาให้กับเดร และยินดีให้เหล่าอันธพาลสู้กับเดรในงานแข่งขันประลองยุทธที่กำลังจะจัดขึ้น โดยมีวิธีการสอนจากครูกังฟูที่แปลกๆ ซึ่งยังคงเป็นความลับ ลุงฮันเริ่มสอนกังฟูให้กับเดร และช่วยให้เขาสามารถเริ่มต้นชีวิตในบ้านหลังใหม่ และช่วยให้เขาสามารถยืนหยัดต่อสู้กับเหล่าอันธพาลได้ โดยสถานที่ที่ใช้ในการฝึกฝนนั้นมีอย่างเช่น กำแพงเมืองจีน แล้วเนื้อเรื่องทั้งหมดจะพุ่งมายังการดวลฝีมือระหว่าง เดร ปาร์กเกอร์ กับเฉิงและพวกพ้อง ในศึกจ้าวยุทธภพที่จัดขึ้นอย่างยิ่งใหญ่
การสร้าง.
วันที่ 10 พฤศจิกายน 2008 ทางนิตยสารวาไรตี้ได้รายงานถึงภาพยนตร์คาราเต้คิดฉบับรีเมคขึ้น โดยทางนิตยสารวาไรตี้ได้เน้นย้ำว่าภาพยนตร์เรื่องนี้ได้รับการอำนวยการสร้างโดยวิล สมิธ โดยระบุว่า "ความนิยมที่เคยมีในอดีตนั้น ได้ถูกนำมาอีกครั้งโดยเจเดน สมิธ" และ "จะยืมบรรยากาศจากต้นฉบับดั้งเดิม, เกี่ยวกับเด็กอันธพาลที่ได้เรียนรู้ถึงวิถีแห่งการต่อสู้อันแท้จริงจากผู้ชำนาญยุทธ" 22 มิถุนายน ค.ศ. 2009 เฉินหลงกล่าวในงานคอนเสริตในลอสแอนเจลิสไชน่าทาวน์ครั้งนั้นว่า เมื่อเขาไปกรุงปักกิ่งแล้ว เขาจะแสดงภาพยนตร์รีเมคโดยจะรับบทเป็นครูของเจเดน สมิธ
บทวิเคราะห์.
ภาพยนตร์เวอร์ชันนี้ ไม่เหมือนกับภาพยนตร์ฉบับ ค.ศ. 1984 โดยฉบับรีเมคนี้จะไม่มีการพรรณาถึงวิชาคาราเต้สมัยใหม่ในโอกินาว่า อย่างไรก็ดี ชื่อเรื่องจะยังคงไว้ แม้ว่าจะมุ่งเน้นไปยังเด็กหนุ่มผู้เรียนวิชากังฟูจากจีน เฉินหลงผู้ให้สัมภาษณ์ กล่าวว่าจากลักษณะของเหล่าตัวละครทั้งหลายที่ปรากฏอยู่ อาจจะตั้งชื่อใหม่เป็น "เดอะกังฟูคิด" กัน ทั้งนี้ เขาคิดว่าอาจจะมีการใช้ชื่อ "เดอะคาราเต้คิด" (The Karate Kid) เฉพาะในประเทศสหรัฐอเมริกา ส่วนชื่อ "เดอะกังฟูคิด" (The Kung Fu Kid) อาจจะใช้เรียกกันในประเทศจีนและประเทศในแถบเอเชียแทน
เขตศาลยุติธรรมไทย

เขตศาลยุติธรรมไทย เป็นเขตอำนาจตามที่พระราชบัญญัติจัดตั้งศาลได้กำหนดไว้ มีอำนาจพิจารณาพิพากษาทั้งปวงที่อยู่ในขอบเขต
ศาลชั้นต้น.
ศาลจังหวัด.
เขตศาลจังหวัด มิได้หมายความตามภูมิศาสตร์ที่ตั้ง ในจังหวัดหนึ่งอาจมีศาลจังหวัดมากกว่า 1 ศาล เนื่องจากบางจังหวัดมีพื้นที่กว้าง หรือบางท้องที่อยู่ห่างไกลจากเขตอำเภอเมืองเป็นอย่างมาก จึงต้องจัดตั้งศาลจังหวัดขึ้น เพื่ออำนวยความสะดวกแก่ประชาชนในการติดต่อราชการ และการดำเนินการที่เกี่ยวข้องกับกระบวนการยุติธรรมในชั้นศาล
อีริส (เทพปกรณัม)

อีริส (กรีก: Ἶρις, Īris) หรือ ไอริส คือเทพีแห่งข่าวสารของพระนางจูโน หรืออีกนัยหนึ่งคือเทพีแห่งสายรุ้ง ชาวกรีกนิยมปลูกดอกไอริสไว้ที่หลุมศพ เนื่องจากเชื่อกันว่าเทพีอีริสคือผู้นำทางดวงวิญญาณของผู้หญิงไปสู่สุคติ (เทพเมอร์คิวรี คือผู้นำดวงวิญญาณของผู้ชาย) เนื่องจากเทพีอีริส คือ เทพีประจำพระองค์เทพีจูโน และกลายเป็นสัญลักษณ์ของการพูดจาคมคาย และความมีพลัง ชาวอียิปต์เชื่อว่า กลีบทั้งสามของดอกไอริส หมายถึงความศรัทธาปัญญา และความกล้าหาญ
ชื่อเทพีอีริสได้ถูกนำมาใช้ตั้งเป็นชื่อดาวเคราะห์น้อยในแถบดาวเคราะห์น้อย 7 อีริส ซึ่งถูกค้นพบโดยในปี 1847 โดยจอห์น ไฮนด์ (John Hind) นักดาราศาสตร์ชาวอังกฤษ
คิด คิด ต้องสู้

คิด คิด ต้องสู้ หรือ เดอะ คาราเต้คิด  ในภาษาอังกฤษ เป็นภาพยนตร์อเมริกันแนวดรามาและศิลปะการต่อสู้ ฉายเมื่อปี ค.ศ. 1984 เขียนบทโดย รอเบิร์ต มาร์ก คาเมน กำกับโดย จอห์น จี. อาวิลด์เซน และเป็นภาพยนตร์เรื่องแรกในแฟรนไชส์ "เดอะคาราเต้คิด" แสดงนำโดย ราล์ฟ มาชิโอ, โนริยูกิ "แพต" โมริตะและเอลิซาเบธ ชู ร่วมกับ วิลเลียม แซบคา, มาร์ติน โคฟและแรนดี เฮลเลอร์ ในบทบาทสมทบ "คิด คิด ต้องสู้" เล่าเรื่องราวของ แดเนียล ลารุสโซ (มาชิโอ) ที่ได้รับการฝึกฝนคาราเต้จาก คุณมิยากิ (โมริตะ) เพื่อช่วยปกป้องตัวเองและใช้ในการแข่งขันกับอันธพาลของเขา หนึ่งในนั้นคือ จอห์นนี ลอว์เลนซ์ (แซบคา) แฟนเก่าของ อาลี มิลส์ (ชู)
คาเมนได้รับการติดต่อจาก โคลัมเบียพิกเจอร์ส ให้เขียนบทภาพยนตร์ที่คล้ายกับ "ร็อคกี้" (1976) ผลงานที่ประสบความสำเร็จก่อนหน้านี้ของอาวิลด์เซน คาเมนดึงแรงบันดาลใจจากชีวิตของเขาเองเมื่อเขียนภาพยนตร์เรื่องนี้ หลังอาวิลด์เซนเซ็นสัญญาเป็นผู้กำกับ เป็นผลให้เขายังคงมีความคิดเห็นที่แข็งแกร่งเกี่ยวกับการคัดเลือกนักแสดงและยืนยันให้เพื่อให้โมริตะรวมอยู่ด้วย การเตรียมงานสร้างภาพยนตร์เริ่มต้นทันทีหลังการแก้ไขบทภาพยนตร์ครั้งสุดท้ายเสร็จสมบูรณ์และการคัดเลือกนัดแสดงจัดขึ้นระหว่างเดือนเมษายนและมิถุนายน ค.ศ. 1983 การถ่ายทำเริ่มต้นเมื่อวันที่ 31 ตุลาคม ค.ศ. 1983 ที่ลอสแอนเจลิส และสิ้นสุดเมื่อวันที่ 16 ธันวาคม ค.ศ. 1983 ภาพยนตร์เรื่องนี้เป็นการแสดงนำครั้งที่สองของมาชิโอต่อจาก "ดิ เอ้าท์ไซเดอร์ แก๊งทรนง" (1983)
"คิด คิด ต้องสู้" ฉายในโรงภาพยนตร์สหรัฐเมื่อวันที่ 22 มิถุนายน ค.ศ. 1984 ภาพยนตร์ได้รับการตอบรับที่ดีจากนักวิจารณ์ โดยชมในเรื่องฉากโลดโผน, บทภาพยนตร์, โครงเรื่อง, การแสดงของนักแสดงและเพลง ภาพยนตร์ประสบความสำเร็จในบ็อกซ์ออฟฟิศ โดยทำเงินมากกว่า 91 ล้านดอลลาร์สหรัฐ ทั่วโลก ทำให้เป็นหนึ่งในภาพยนตร์ที่ทำเงินสูงสุดในปี ค.ศ. 1984 และเป็นภาพยนตร์กลับมาประสบความสำเร็จในภายหลังที่ยิ่งใหญ่ที่สุดแห่งปีของฮอลลีวูด ภาพยนตร์เรื่องนี้ทำให้อาชีพการแสดงของโมริตะกลับมาฟื้นคืนอีกครั้ง จากก่อนหน้านี้เขาเคยแสดงแต่บทบาทตลกเป็นส่วนใหญ่และทำให้เขาได้รับการเสนอชื่อเข้าชิง รางวัลออสการ์ สาขานักแสดงสมทบชายยอดเยี่ยม ภาพยนตร์กลายเป็นต้นกำเนิดของสื่อแฟรนไชส์และได้รับการยกย่องว่าทำให้คาราเต้ในสหรัฐเป็นที่นิยม
เนื้อเรื่องย่อ.
เด็กหนุ่มคนหนึ่งซึ่งมีชื่อว่าแดเนียล ได้ย้ายมาสู่ลอสแอนเจลิส และเนื่องด้วยเป็นเด็กใหม่จึงถูกรังแกอยู่เสมอ กระทั่งแดเนียลได้มารู้จักกับอดีตแฟนสาวของหัวหน้าแก๊งคอบบร้าส์จนมีเรื่องวิวาทกัน แดเนียลจึงตัดสินใจขอร้องมิยากิ ผู้เป็นปรมาจารย์ศิลปะการต่อสู้ป้องกันตัวได้สอนให้เขาได้รู้ซึ้งถึงแก่นแท้ของวิชาคาราเต้ในเวลาต่อมา
ตราแผ่นดินของมาเลเซีย

ตราแผ่นดินของมาเลเซีย  ประกอบด้วยส่วนหลัก ๆ ห้าส่วนคือ โล่ เสือโคร่งสองตัว พระจันทร์เสี้ยวสีเหลือง และดาวสีเหลือง 14 แฉก และแถบผ้า ตราแผ่นดินของมาเลเซียนี้สืบทอดมาจากตราแผ่นดินสหพันธรัฐมาลายาระหว่างที่เป็นอาณานิคมของอังกฤษ ตราในปัจจุบันจึงมีอิทธิพลของตราแบบตะวันตกอยู่มาก
การออกแบบ.
ตราแผ่นดินของมาเลเซียประกอบด้วยโล่ที่ประคองด้วยเสือสองตัว ด้านบนมีจันทร์เสี้ยวสีเหลืองและดาวแห่งสหพันธ์สีเหลือง 14 แฉก และมีแพรแถบแสดงคำขวัญอยู่ล่างสุด
เครื่องยอด.
เครื่องยอดประกอบด้วยรูปจันทร์เสี้ยวและดาว 14 แฉกซึ่งเรียกว่า "ดาราสหพันธ์" ("Bintang Persekutuan") ทั้งสองรูปนี้เป็นสีเหลือง หมายถึงยังดีเปอร์ตวนอากง กษัตริย์ผู้เป็นองค์อธิปัตย์ของสหพันธรัฐ นอกจากนี้รูปจันทร์เสี้ยวยังหมายถึงศาสนาอิสลามอันเป็นศาสนาประจำชาติอย่างเป็นทางการ ส่วนดาราสหพันธ์หมายถึงรัฐทั้ง 13 รัฐของสหพันธ์และดินแดนของรัฐบาลสหพันธรัฐ
เดิมรูปดาว 14 แฉกนั้นใช้เป็นสัญลักษณ์แทนรัฐที่รวมเป็นประเทศมาเลเซียเมื่อแรกก่อตั้ง 14 รัฐ ซึ่งมีสิงคโปร์รวมอยู่ด้วย ต่อมาเมื่อสิงคโปร์แยกตัวจากสหพันธรัฐ รูปดาว 14 แฉกนี้ก็มิได้มีการแก้ไข แต่เป็นที่ยอมรับโดยทั่วไปว่าดาวดังกล่าวได้รวมความหมายถึงดินแดนของสหพันธรัฐที่มีอยู่แทน
โล่.
รูปโล่ในตราอาร์มนี้เป็นสัญลักษณ์แทนการรวมเป็นเอกภาพของรัฐต่าง ๆ ภายใต้สหพันธรัฐของชาวมลายู ภายในโล่แบ่งพื้นที่อย่างคร่าว ๆ ออกเป็น 3 ส่วน ตามแนวนอน หากแบ่งโดยละเอียดจะนับได้สิบส่วน ดังนี้
ประคองข้าง.
รูปเสือโคร่งท่ายืนผงาดที่ประคองสองข้างของตราเป็นสัญลักษณ์ตามธรรมเนียมเดิมของชาวมลายู หมายถึงกำลังและความกล้า รูปดังกล่าวนี้มีที่มาจากตราเดิมของรัฐแห่งสหพันธ์มาลายา (Federated Malay States) และสหพันธรัฐมาลายา (Federation of Malaya)
คำขวัญ.
คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแพรแถบและข้อความ "Bersekutu Bertambah Mutu" อันมีความหมายว่า "ความเป็นเอกภาพคือพลัง" ข้อความนี้เป็นภาษามลายู เขียนด้วยอักษรโรมันและอักษรยาวี ข้อความที่เป็นอักษรโรมันนี้ได้ถูกนำมาแทนที่ข้อความเดิมซึ่งเป็นภาษาอังกฤษ ("Unity is Strength") ภายหลังจากการประกาศเอกราชระยะหนึ่ง
ภาษาอาหรับยิวแบกแดด

ภาษาอาหรับยิวแบกแดด (<templatestyles src="Script/styles_hebrew.css" />עַרָבִּיָּה יְהוּדִיַּה בַּגדָאדִיַּה‎) เป็นสำเนียงของภาษาอาหรับที่พูดโดยชาวยิวในแบกแดดและเมืองอื่นๆทางภาคใต้ของอิรัก ต่างจากสำเนียงของชาวยิวที่อยู่ทางภาคเหนือของอิรัก เช่น โมซูลและอานา สำเนียงแบกแดดและสำเนียงอิรักเหนือจัดเป็นสำเนียงย่อยของภาษาอาหรับอิรักของชาวยิว
การจัดจำแนก.
ภาษาอาหรับยิวแบกแดดคล้ายกับสำเนียงอิรักเหนือและสำเนียงในซีเรียแต่ต่างจากภาษาอาหรับแบกแดดที่พูดโดยชาวมุสลิม คาดกันว่าภาษาอาหรับยิวแบกแดดและภาษาอาหรับเมโสโปเตเมียเหนือเป็นสำเนียงดั้งเดิมในเมโสโปเตเมีย ส่วนสำเนียงของชาวมุสลิมนั้นมาจากสำเนียงของชาวเบดูอิน ภาษาอาหรับยิวแบกแดดมีส่วนที่มาจากภาษาอราเมอิกเช่นเดียวกับภาษาอาหรับเมโสโปเตเมียเหนือและภาษาอาหรับซีเรีย
ประวัติ.
ชาวยิวแบกแดดอพยพมาจากภาคเหนือของอิรักในช่วงที่ชาวมองโกลเข้ามาปกครองเมื่อราว พ.ศ. 1801 ส่วนใหญ่มาจากโมซูลและอเลบโป ชาวยิวแบกแดดจะพูดสำเนียงแบกแดดในหมู่ของตนและพูดสำเนียงของชาวมุสลิมเมื่อติดต่อกับชาวมุสลิม ภาษานี้ยังใช้ในหมู่ชาวยิวแบกแดดที่ไปตั้งรกรากที่อื่นระหว่างพุทธศตวรรษที่ 23-25 ที่บอมเบย์ กัลกัตตา สิงคโปร์ ฮ่องกง แมนเชสเตอร์ และอื่นๆ เมื่อมีการอพยพชาวยิวในอิรักไปอิสราเอล อิสราเอลจึงกลายเป็นศูนย์กลางของผู้พูดภาษาอาหรับยิวแบกแดด 
อักขรวิธี.
ชาวยิวในแบกแดดเขียนภาษาอาหรับ-ยิวที่มีความแตกต่างจากภาษาพูดและใช้อักษรฮีบรู โดยมีึัมภีร์ทางศาสนาจำนวนหนึ่งที่เขียนด้วยภาษานี้ เช่น คัมภีร์ไบเบิลฉบับแปล กับ "กอนูนุนนิซาอ์" (ของฮาคัม โยเซฟ ฮัยยิม
ตารางข้างล่างแสดงวิธีการอธิบายตัวอักษรของครูในแบกแดดจนกระทั่งเมื่อไม่นานมานี้:
สัทวิทยา.
ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม
เอโนซูเกะ อากิยะ

เอโนซูเกะ อากิยะ (; โรมาจิ: "Akiya Einosuke") เกิดวันที่ 15 กรกฎาคม พ.ศ. 2473 จบปริญญาจากมหาวิทยาลัยวาเซดะ (Waseda) คณะภาควิชาวรรณคดีฝรั่งเศส เป็นอดีตนายกสมาคมสร้างคุณค่า คนที่ 5 และนักการเมืองคนสำคัญคนหนึ่งของประเทศญี่ปุ่น
เทศบาลตำบลเขาพระ (จังหวัดนครศรีธรรมราช)

เทศบาลตำบลเขาพระ มีพื้นที่ครอบคลุมตำบลเขาพระทุกหมู่บ้านจำนวน 12 หมู่บ้าน มีเนื้อที่ประมาณ 171 ตร.กม. ประชากรประมาณ 8,179 คน 3,189 ครัวเรือน ตั้งอยู่ที่ทิศตะวันตกของจังหวัดนครศรีธรรมราช ห่างจากอำเภอเมืองประมาณ 90 กม.
ประวัติ.
เทศบาลตำบลเขาพระ อำเภอพิปูน จังหวัดนครศรีธรรมราช จัดตั้งขึ้นตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเขาพระ อำเภอพิปูน จังหวัดนครศรีธรรมราช เป็นเทศบาลตำบลเขาพระ ลงวันที่ 15 กรกฎาคม พ.ศ. 2551 มีผลตั้งแต่วันที่ 25 กรกฎาคม พ.ศ. 2551
ภูมิศาสตร์.
เทศบาลตำบลเขาพระ ตั้งอยู่ทางทิศตะวันตกขอตัวเมืองนครศรีธรรมราช
ภูมิประเทศ เขตเขาพระ.
เทศบาลตำบลเขาพระมีเนื้อที่ประมาณ 171 ตารางกิโลเมตร สภาพทั่วไปเป็นที่ราบตามแนวสองฝั่งลำคลองดินแดง ซึ่งไหลผ่านตำบลเขาพระและพื้นที่บางส่วนมีลักษณะเป็นภูเขาตลอดแนวของตำบล จากลักษณะของพื้นที่ประกอบด้วยภูเขาซับซ้อนนี้ ทำให้เกิดความอุดมสมบูรณ์ทางธรรมชาติ เป็นแหล่งกำเนิดของลำคลองหลายสายและเป็นแหล่งน้ำธรรมชาติในตำบลเขาพระ ภูมิอากาศมี 2 ฤดู คือ ฤดูร้อนและฤดูฝน สภาพดินส่วนใหญ่เหมาะแก่การเพาะปลูก ทำสวนผลไม้ 
การแบ่งเขตการปกครอง.
เทศบาลตำบลเขาพระแบ่งเขตการปกครองประกอบด้วย 37 ชุมชน ดังนี้
<templatestyles src="Col-begin/styles.css"/>
เทศบาลเมืองสมุทรสงคราม

เทศบาลเมืองสมุทรสงคราม เป็นเทศบาลเมืองแห่งหนึ่งในอำเภอเมืองสมุทรสงคราม จังหวัดสมุทรสงคราม มีพื้นที่ครอบคลุมตำบลแม่กลองทั้งตำบล
ภูมิศาสตร์.
เมืองสมุทรสงครามอยู่ในพื้นที่ของตำบลแม่กลอง อำเภอเมืองสมุทรสงคราม จังหวัดสมุทรสงคราม ตั้งอยู่บริเวณใกล้กับปากแม่น้ำแม่กลองที่ไหลลงสู่ทะเลอ่าวไทย เป็นเมืองหนึ่งในภาคกลางตอนล่างที่เป็นเส้นทางผ่านในการลงสู่ภาคใต้ โดยอยู่ห่างจากกรุงเทพมหานคร เป็นระยะทางประมาณ 63 กิโลเมตร ตามเส้นทางถนนธนบุรี–ปากท่อ หรือถนนพระราม 2 มีอาณาเขตติดต่อกับตำบลข้างเคียงดังนี้
ประวัติ.
เมื่อวันที่ 28 พฤศจิกายน 2479 เทศบาลเมืองสมุทรสงคราม ได้จัดตั้งขึ้นโดยพระราชกฤษฎีกาจัดตั้งเทศบาลเมืองสมุทรสงคราม จังหวัดสมุทรสงคราม พุทธศักราช 2479 โดยมีพื้นที่เริ่มการจัดตั้งประมาณ 3 ตารางกิโลเมตร ต่อมาได้มีการเปลี่ยนแปลงขยายเขตเทศบาลใหม่ โดยพระราชกฤษฎีกาเปลี่ยนแปลงเขตเทศบาลเมืองสมุทรสงคราม จังหวัดสมุทรสงคราม พ.ศ. 2508 และมีผลบังคับใช้ตั้งแต่วันที่ 10 พฤศจิกายน 2508 ทำให้มีพื้นที่รวมทั้งสิ้น 8 ตารางกิโลเมตร จนกระทั่งปัจจุบัน
ชุมชน.
ชุมชนในเขตเทศบาลเมืองสมุทรสงครามมีทั้งหมด 14 ชุมชน ดังต่อไปนี้
<templatestyles src="Div col/styles.css"/>
การศึกษา.
<templatestyles src="Col-begin/styles.css"/>
สาธารณสุข.
เทศบาลเมืองสมุทรสงครามมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ โรงพยาบาลสมเด็จพระพุทธเลิศหล้า และโรงพยาบาลแม่กลอง 2
ศาสนสถาน.
วัดในเขตเทศบาลเมืองสมุทรสงคราม มีทั้งหมด 6 วัดคือ 
<templatestyles src="Div col/styles.css"/>
เทศบาลเมืองปู่เจ้าสมิงพราย

เทศบาลเมืองปู่เจ้าสมิงพราย เป็นเทศบาลเมืองแห่งหนึ่งในอำเภอพระประแดง จังหวัดสมุทรปราการ ครอบคลุมพื้นที่ตำบลบางหญ้าแพรก ตำบลบางหัวเสือ ตำบลสำโรงใต้ ตำบลสำโรง และตำบลสำโรงกลางทั้งตำบล เดิมชื่อเทศบาลเมืองสำโรงใต้ ต่อมาได้เปลี่ยนชื่อเป็นเทศบาลเมืองปู่เจ้าสมิงพรายเมื่อวันที่ 17 กันยายน พ.ศ. 2553
ประวัติ.
เทศบาลเมืองปู่เจ้าสมิงพรายมีประวัติความเป็นมากล่าวคือ ในรัชสมัยพระบาทสมเด็จพระพุทธเลิศหล้านภาลัย พระองค์ได้โปรดเกล้าฯ ให้สร้างเมืองนครเขื่อนขันธ์ในปี พ.ศ. 2358 มีความสำคัญเป็นเมืองหน้าด่านในการป้องกันข้าศึกทางทะเล ดังปรากฏในพระราชพงศาวดาร รัชกาลที่ 2 ในพระราชนิพนธ์สมเด็จกรมพระยาดำรงราชานุภาพตอนหนึ่งว่า "เพื่อให้เมืองนครเขื่อนขันธ์ มีความแข็งแรงมั่นคง เพื่อป้องกันข้าศึกทางทะเล จึงได้สร้างป้อมทางฝั่งตะวันออก 3 ป้อม คือ ป้อมปู่เจ้าสมิงพราย ป้อมปีศาจสิง ป้อมราหูจร เมื่อรวมทั้งป้อมวิทยาคม ซึ่งสร้างในรัชกาลที่ 1 ด้วยกันเป็น 4 ป้อม" เมื่อทรงสร้างเมืองนครเขื่อนขันธ์เสร็จ ได้พระราชทานพระพุทธรูปไว้คู่เมืององค์หนึ่ง ซึ่งชาวนครเขื่อนขันธ์เรียกว่า "พระใหญ่" ต่อมาในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงเปลี่ยนฐานะนครเขื่อนขันธ์เป็นจังหวัดพระประแดง และในรัชสมัยพระบาทสมเด็จพระปกเกล้าเจ้าอยู่หัว ทรงเปลี่ยนฐานะจากจังหวัดพระประแดงเป็นอำเภอพระประแดง 
ในปี พ.ศ. 2535 กระทรวงมหาดไทยได้แบ่งท้องที่สุขาภิบาลพระประแดงทางฝั่งตะวันออกของแม่น้ำเจ้าพระยาออกมาจัดตั้งเป็น สุขาภิบาลสำโรงใต้ และได้อัญเชิญพระใหญ่เป็นดวงตราประจำสุขาภิบาลสำโรงใต้ สุขาภิบาลได้รับการจัดตั้งเป็น เทศบาลตำบลสำโรงใต้ ในปี พ.ศ. 2540 ได้รับการจัดระดับเป็นเทศบาลชั้น 2 ข ในปี พ.ศ. 2543 และได้รับการเปลี่ยนแปลงฐานะเป็นเทศบาลขนาดใหญ่เมื่อวันที่ 13 กรกฎาคม พ.ศ. 2547 ต่อมาได้รับการยกฐานะจากเทศบาลตำบลสำโรงใต้เป็น เทศบาลเมืองสำโรงใต้ ตามประกาศกระทรวงมหาดไทย ตั้งแต่วันที่ 20 สิงหาคม พ.ศ. 2552 และได้เปลี่ยนชื่อเป็น เทศบาลเมืองปู่เจ้าสมิงพราย ตามประกาศกระทรวงมหาดไทย ตั้งแต่วันที่ 17 กันยายน พ.ศ. 2553
ที่ตั้งและอาณาเขต.
เทศบาลเมืองปู่เจ้าสมิงพรายมีพื้นที่ประมาณ 25.5 ตารางกิโลเมตร แบ่งการปกครองออกเป็นชุมชนทั้งหมด 62 ชุมชน มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
วิทยาลัยทองสุข

วิทยาลัยทองสุข  เป็นสถาบันอุดมศึกษาเอกชนในประเทศไทย ได้รับอนุมัติจัดตั้งจากทบวงมหาวิทยาลัย เมื่อวันที่ 10 ตุลาคม พ.ศ. 2537 ซึ่งเปิดทำการเรียนการสอนเมื่อปีการศึกษา 2538 เป็นสถาบันอุดมศึกษาเอกชน แห่งที่ 30 โดยมีผู้ก่อตั้งและอธิการคนแรก คือ ดร.พรชัย อรัณยกานนท์ ปัจจุบัน ดร.พรจิต อรัณยกานนท์ ดำรงตำแหน่ง อธิการบดี
คณะที่เปิดสอน.
วิทยาลัยทองสุข เปิดสอนทั้งระดับปริญญาตรี ปริญญาโท และปริญญาเอก ดังนี้
การประสาทปริญญาบัตร.
วิทยาลัยทองสุข ได้กำหนดพิธีประสาทปริญาบัตร แก่ผู้สำเร็จการศึกษา ในช่วงเดือนตุลาคม ถึง เดือน พฤศจิกายน เป็นประจำทุกปี โดยระยะแรกมีท่านแก้วขวัญ วัชโรทัย เลขาธิการพระราชวัง เป็นประธานในพิธี ณ อาคารใหม่ สวนอัมพร กรุงเทพมหานคร สำหรับในปีการศึกษา 2562-2565 มีนายชวน หลีกภัย อดีตประธานรัฐสภา เป็นประธานในพิธี ณ หอประชุมพุทธมณฑล อำเภอพุทธมณฑล จังหวัดนครปฐม
ศูนย์การศึกษา.
ไม่มี
เทศบาลเมืองตาคลี

เทศบาลเมืองตาคลี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอตาคลี จังหวัดนครสวรรค์ มีพื้นที่บางส่วนของตำบลตาคลี เป็นเทศบาลเมืองที่มีขนาดใหญ่ที่สุดในจังหวัดนครสวรรค์ และเป็นเมืองที่มีขนาดใหญ่เป็นอันดับที่ 2 ของจังหวัดนครสวรรค์ รองจาก เทศบาลนครนครสวรรค์ ที่อยู่ใน อำเภอเมืองนครสวรรค์ จังหวัดนครสวรรค์
ประวัติ.
เทศบาลเมืองตาคลี จัดตั้งขึ้นตามพระราชกฤษฎีกาจัดตั้งเทศบาลตำบลตาคลี จังหวัดนครสวรรค์ พ.ศ. 2524 อยู่ในท้องที่อำเภอตาคลีโดยยกฐานะจากสุขาภิบาลตาคลี อำเภอตาคลี จังหวัดนครสวรรค์ ขึ้นเป็นเทศบาลตำบลตาคลี ตั้งแต่วันที่ 25 มิถุนายน พ.ศ. 2524 ต่อมาเทศบาลตำบลตาคลีได้ยกฐานะเป็นเทศบาลเมืองตาคลี ตามประกาศกระทรวงมหาดไทย เมื่อวันที่ 8 กันยายน พ.ศ. 2548
ชุมชน.
ชุมชนภายในเขตเทศบาล มีจำนวน 23 ชุมชน ประกอบด้วย
<templatestyles src="Div col/styles.css"/>
ประชากร.
ประชากรในเขตเทศบาลเมืองตาคลีมีทั้งหมด 23,901 คน จากการสำรวจเมื่อปี พ.ศ. 2560 ประชากรส่วนใหญ่จะเป็นชาวไทยเชื้อสายจีนประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณถนนตาคลีพัฒนา และตลาดศรีเทพ
วิทยาลัยอินเตอร์เทคลำปาง

วิทยาลัยอินเตอร์เทคลำปาง เป็นสถาบันอุดมศึกษาเอกชนของประเทศไทย ได้รับการอนุญาตให้จัดการศึกษาระดับปริญญาตรี เมื่อวันที่ 6 พฤษภาคม พ.ศ. 2547 ซึ่งแต่เดิมได้มีการจัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ตั้งแต่ปี พ.ศ. 2515
วิทยาลัยอินเตอร์เทคลำปาง ตั้งอยู่ที่ถนนพหลโยธิน ตำบลชมพู อำเภอเมืองลำปาง จังหวัดลำปาง
การจัดการศึกษานอกสถานที่ตั้ง.
วิทยาลัยอินเตอร์เทคลำปาง มีการจัดการศึกษานอกสถานที่ตั้งที่ได้รับการรับรองจากสำนักงานคณะกรรมการการอุดมศึกษา (สกอ.) ตั้งแต่ปี พ.ศ. 2552 จำนวน 1 แห่ง คือ ศูนย์กรุงเทพมหานคร ณวิทยาลัยเทคโนโลยีจรัลสนิทวงศ์ ซอยจรัญสนิทวงศ์ 41 ถนนจรัญสนิทวงศ์ แขวงอรุณอมรินทร์ เขตบางกอกน้อย กรุงเทพมหานคร
มหาวิทยาลัยกรุงเทพธนบุรี

มหาวิทยาลัยกรุงเทพธนบุรี  เป็นสถาบันอุดมศึกษาเอกชนในประเทศไทย ตั้งอยู่ที่เขตทวีวัฒนา กรุงเทพมหานคร เปิดสอนทั้งในระดับปริญญาตรี ปริญญาโท และปริญญาเอก จัดตั้งขึ้นเป็นสถาบันอุดมศึกษาประเภทวิทยาลัย เมื่อวันที่ 28 มกราคม พ.ศ. 2545 โดย ศาสตราจารย์ ดร.บังอร เบ็ญจาธิกุล เป็นอธิการบดี และมีชาญชัย ชัยรุ่งเรือง เป็นประธานมหาวิทยาลัย ต่อมาได้รับความเห็นชอบจากสำนักงานคณะกรรมการการอุดมศึกษายกฐานะให้เป็น มหาวิทยาลัยกรุงเทพธนบุรี เมื่อวันที่ 11 มิถุนายน พ.ศ. 2552
มหาวิทยาลัยกรุงเทพธนบุรี ได้รับรางวัลเหรียญทองสูงสุดจากการแข่งขันกีฬามหาวิทยาลัยแห่งประเทศไทยต่อเนื่องตั้งแต่ปี พ.ศ. 2561 ถึงปี พ.ศ. 2566
สัญลักษณ์ประจำมหาวิทยาลัย.
เครื่องหมายของมหาวิทยาลัย.
เป็นรูปพระปรางค์วัดอรุณซึ่งมีสีทองประดิษฐานอยู่กึ่งกลางสะพานข้ามแม่น้ำเจ้าพระยาที่มีสีเขียวเหนือสายน้ำสีฟ้า โดยรวมอยู่ภายในวงรีสีเงินซึ่งล้อมด้วยวงรีใหญ่สีแดงขอบทอง และภายในพื้นที่วงรีสีแดงนั้นมีชื่อมหาวิทยาลัยกรุงเทพธนบุรีเป็นภาษาไทยสีทองอยู่ด้านบน ซึ่งมีหนังสือและปากกาและอักษรย่อคั่นกลางระหว่างชื่อภาษาอังกฤษสีทองที่อยู่ด้านล่าง 
เครื่องหมายของมหาวิทยาลัย.
████ สีแดง สีทอง 
██ สีแดง หมายถึง ความรัก ความสามัคคี เสียสละ มานะอดทน ฟันฝ่าอุปสรรค สู่ความสำเร็จ 
██ สีทอง หมายถึง ความเจริญรุ่งเรือง ความมั่งคั่งร่ำรวย และความมั่นคงในอาชีพการงานทั้งปัจจุบันและอนาคต
คณะที่เปิดสอน.
มหาวิทยาลัยกรุงเทพธนบุรี เปิดทำการสอนในระดับปริญญาตรี ปริญญาโท และปริญญาเอก ใน 17 คณะ ได้แก่
<templatestyles src="Col-begin/styles.css"/>
หลักสูตรระดับบัณฑิต.
<templatestyles src="Col-begin/styles.css"/>
หลักสูตรระดับบัณฑิตศึกษา.
<templatestyles src="Col-begin/styles.css"/>
ซีซีทีวี 1

ซีซีทีวี 1  เป็นช่องหลักของสถานีวิทยุโทรทัศน์กลางแห่งประเทศจีน เครือข่ายโทรทัศน์ภาคพื้นดินหลักของสาธารณรัฐประชาชนจีน ออกอากาศรายการต่าง ๆ จากสำนักงานใหญ่สถานีวิทยุโทรทัศน์กลางแห่งประเทศจีน บนถนนวงแหวนตะวันออกปักกิ่งที่ 3 และสามารถรับชมได้ทั้งทางเคเบิลและสัญญาณภาคพื้นดิน สัญญาณภาคพื้นดินของซีซีทีวี 1 ออกอากาศได้ฟรีทั่วประเทศจีน อย่างไรก็ตาม ด้วยข้อจำกัดด้านลิขสิทธิ์ สัญญาณดาวเทียมของซีซีทีวี 1 จึงถูกเข้ารหัส ทำให้ต้องใช้สมาร์ตการ์ดเพื่อถอดรหัส
โรงพยาบาลค่ายสรรพสิทธิประสงค์

โรงพยาบาลค่ายสรรพสิทธิประสงค์ เป็นโรงพยาบาลประจำมณฑลทหารบกที่ 22 ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี ในสังกัดกระทรวงกลาโหม มีจุดเริ่มต้นมาจากการเป็นกองเสนารักษ์ มณฑลทหารบกที่ 6 และพัฒนาการมาเรื่อยจนได้เป็นโรงพยาบาลมณฑลทหารบกที่ 6 ณ ปี พ.ศ. 2505 และในปี พ.ศ. 2517 ได้รับพระราชทานนามว่า "โรงพยาบาลค่ายสรรพสิทธิประสงค์" ตามพระนามของพระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์มณฑลอีสาน
อาการพูดไม่เป็นความ

อาการพูดไม่เป็นความ  เป็นอาการที่การเปล่งเสียงออกมาเริ่มที่จะไม่ชัดเจนนัก จะเริ่มพูดติดๆ ขัดๆ จับใจความไม่ได้ อาการแบบนี้จะเริ่มตอนที่โรคนั้นมีอาการทรุดหนัก จนเริ่มที่จะพูดไม่ได้ ต้องมีสิ่งสื่อสารอื่นๆ ช่วย
วัดกู่ไก่แก้ว

วัดกู่ไก่แก้ว อยู่ทางทิศใต้ของตำบลห้วยข้าวก่ำ จังหวัดพะเยา บริเวณพื้นที่ของวัดตั้งอยู่บนภูเขาและติดกับอ่างเก็บน้ำห้วยข้าวก่ำ สถานที่ภายในวัดที่สำคัญ ได้แก่ พระธาตุเจดีย์กู่ไก่แก้ว ซึ่งตั้งอยู่บนยอดดอยที่มีวิวสามารถมองเห็นตัวเมืองของอำเภอจุนได้สวยงาม เป็นวัดที่มีชื่อเสียงทางด้านการปฏิบัติกรรมฐานของผู้คนในท้องถิ่นมีเจ้าอาวาส ชื่อ ครูบาอ๋อง สุธมโม 
การเดินทางสามารถใช้รถยนต์ไปตามถนนพะเยา-จุน พอถึงตลาดอำเภอจุนแล้วแยกขวามือไปทางถนนทางโรงเรียนอนุบาลบัวสถานขับไปอีกประมาณไม่เกิน 3 กม. จะเจอป้ายหน้าวัดทางด้านซ้ายมือบนเชิงดอยห้วยข้าวก่ำก็จะถึงบริเวณวัด
มิโนะรุ ฮะระดะ

มิโนรุ ฮาราดะ เกิดเมื่อปี พ.ศ. 2484 ปัจจุบันเป็นนายกสมาคมโซคา งัคไก คนที่ 6 
ประวัติ.
มิโนรุจบการศึกษาจากโรงเรียนมัธยมศึกษาโตกิกาว่า และจบปริญญาจากมหาวิทยาลัยโตเกียว ประเทศญี่ปุ่น
จิมมี คอนเนอส์

เจมส์ สกอตต์ "จิมมี" คอนเนอส์ นักเทนนิสชายชาวอเมริกัน อดีตมือวางอันดับหนึ่งของโลกจากการจัดอันดับของเอทีพี คอนเนอส์เป็นมือวางอันดับหนึ่งของโลกเป็นเวลาถึง 268 สัปดาห์ โดยติดอันดับหนึ่งติดต่อกันถึง 160 สัปดาห์ ระหว่างเดือนกรกฎาคม ค.ศ. 1974 ถึง สิงหาคม ค.ศ. 1977 ก่อนจะเสียอันดับให้กับบิยอร์น บอร์ก คอนเนอส์เป็นแชมเปียนเทนนิสแกรนด์สแลมประเภทชายเดี่ยว 8 สมัย และประเภทชายคู่ (คู่กับอีลลี นัสตาเซ) 2 สมัย และเป็นรองแชมป์ประเภทคู่ผสม (จับคู่กับคริส เอเวิร์ต) อีก 1 สมัย เขาได้รางวัลชนะเลิศประเภทชายเดี่ยวทั้งสิ้น 109 รางวัล ประเภทชายคู่ 15 รางวัล 
คอนเนอส์เป็นหนึ่งในห้านักเทนนิสชาย ที่ได้เป็นแชมเปียนเทนนิสแกรนด์สแลมครบจากทุกประเภทสนาม (คือ ฮาร์ดคอร์ต คอร์ตหญ้า และคอร์ตดิน) ถึงแม้ว่าเขาจะไม่เคยชนะเลิศเฟรนช์โอเพน เนื่องจากใน ค.ศ. 1976 ที่เขาชนะเลิศยูเอสโอเพนนั้น เป็นการแข่งบนสนามดิน และปี 1974 เป็นการแข่งบนสนามหญ้า
ด้านชีวิตส่วนตัว คอนเนอส์เคยหมั้นกับคริส เอเวิร์ต และวางแผนจะแต่งงานกันใน ค.ศ. 1974 แต่ยกเลิกเสียก่อน เขาแต่งงานกับแพตตี แม็กไกวร์ นางแบบนิตยสารเพลย์บอย ในปี 1979 จนถึงปัจจุบัน
ปริมาณรังสีสมมูล

ปริมาณรังสีสมมูล (equivalent dose, "H""T") เป็นการวัดค่าปริมาณรังสีต่อเนื้อเยื่อที่ผลกระทบเชิงชีววิทยาสัมพันธ์จะต่างกันเมื่อชนิดของกัมมันตภาพรังสีต่างกัน ปริมาณรังสีสมมูลเป็นปริมาณพื้นฐานน้อยกว่าปริมาณรังสีดูดซึม แต่ในทางชีวภาพมีนัยสำคัญมากกว่า ปริมาณรังสีสมมูลมีหน่วยเป็นซีเวิร์ต และยังมีหน่วยอื่น Röntgen equivalent man (REM หรือ rem) ที่ยังคงใช้กันทั่วไปในสหรัฐอเมริกา แม้ว่ากฎระเบียบให้เปลี่ยนไปใช้ซีเวิร์ต (100 Röntgen equivalent man = 100 REM = 1 sievert) 
ปริมาณรังสีสมมูล ("H""T") คำนวณจากการนำปริมาณรังสีดูดซึมของอวัยวะหรือเนื้อเยื่อ ("D""T") คูณด้วยค่าปรับเทียบตามชนิดรังสี ("w""R") ค่าปรับเทียบนี้เลือกจากชนิดและพลังงานของรังสีที่เข้าสู่ร่างกายหรือที่แผ่มาจากแหล่งภายในร่างกาย ค่า "w""R" จะเท่ากับ 1 สำหรับ รังสีเอกซ์ รังสีแกมมา และ อนุภาคบีตา และมากกว่า 1 สำหรับโปรตอน, นิวตรอน, อนุภาคแอลฟา
 <math>H_{T, R} = w_R \times D_{T, R} \, </math>
เมื่อ "H""T", "R" = ปริมาณรังสีสมมูลในเนื้อเยื่อ "T" จากรังสี "R"
"D""T", "R" = ปริมาณรังสีดูดซึม "D" (หน่วยเกรย์) ในเนื้อเยื่อ "T" จากรังสี "R"
แบล็กเบอรี (บริษัท)

บริษัท แบล็กเบอรี ((BB)) หรือชื่อเดิมคือ บริษัท รีเสิร์ชอินโมชัน จำกัด หรือ ริม (RIM) เป็นบริษัทผู้ผลิตและผู้เชี่ยวชาญระบบไร้สายของแคนาดา เป็นที่รู้จักดีในฐานะผู้พัฒนาสมาร์ตโฟน BlackBerry มีสำนักงานใหญ่ตั้งอยู่ที่เมืองวอเตอร์ลู รัฐออนแทริโอ ก่อตั้งโดยไมก์ ลาซาริดิส และ ดักลาส เฟรกิน ลาซาริดิสดำรงตำแหน่งประธานบริหารร่วมกับ จิม บัลซิลลี จนถึงวันที่ 22 มกราคม พ.ศ. 2555 CEO คนปัจจุบันคือนาย จอห์น เอส. เฉิน
อิวัน แล็นเดิล

อิวัน แล็นเดิล  เกิดเมื่อวันที่ 7 มีนาคม ค.ศ. 1960 นักเทนนิสชายชาวอเมริกันเชื้อสายเช็ก อดีตมือวางอันดับหนึ่งของโลก โดยครองสถิติมือวางอันดับหนึ่งของโลกสูงสุด 270 สัปดาห์ ทำลายสถิติ 268 สัปดาห์ของจิมมี คอนเนอร์ส (ปัจจุบันสถิตินี้ถูกทำลายโดยพีท แซมพราส และโรเจอร์ เฟเดอเรอร์ แล้ว) แล็นเดิลเป็นมือวางอันดับหนึ่งของโลกครั้งแรกตั้งแต่ ค.ศ. 1983 จนถึง ค.ศ. 1990 เข้าถึงรอบชิงชนะเลิศเทนนิสแกรนด์สแลมทั้งสิ้น 19 ครั้ง เป็นสถิติสูงสุดจนกระทั่งถูกโรเจอร์ เฟเดอเรอร์ ทำสถิติเทียบเท่าใน ค.ศ. 2009
แล็นเดิลเกิดที่เชโกสโลวาเกีย เริ่มเล่นอาชีพตั้งแต่ ค.ศ. 1978 มีลีลาการเล่นโดยเน้นการตีลูกท้ายคอร์ด โดยอาศัยพละกำลังและลูกท็อปสปิน เขาใช้ชีวิตในสหรัฐตั้งแต่ ค.ศ. 1981 จนกระทั่งได้รับสัญชาติอเมริกันใน ค.ศ. 1992
อัมบรี ซานุสซี

แอมบรี ซานุสซี  นักมวยสากลชาวอินโดนีเซีย สถิติการชก 4 ครั้ง ชนะ 1 แพ้ 3 
ประวัติ.
การชกครั้งแรกของซานุสซี่ที่บันทึกไว้ใน boxrec.com คือการชกชิงแชมป์อินโดนีเซียรุ่นฟลายเวทเมื่อ 27 กรกฎาคม พ.ศ. 2528 ซึ่งซานุสซี่เป็นฝ่ายชนะคะแนน มูนาดี ได้แชมป์มาครอง ต่อมา ซานุสซี่ได้ชิงแชมป์ OPBF รุ่นฟลายเวทที่ว่างกับถนอมศักดิ์ ศิษย์โบ๊เบ๊ เมื่อ 15 ตุลาคม พ.ศ. 2529 ซึ่งซานุสซี่เป็นฝ่ายแพ้น็อคไปในยกที่ 4 ไม่ได้แชมป์ หลังจากนั้น ซานุสซี่ขึ้นชกอีกเพียงครั้งเดียวเมื่อ 12 มกราคม พ.ศ. 2530 แพ้คะแนน เท็ตสุมิ ทาเกชิตะที่ ญี่ปุ่น แล้วไม่ได้ขึ้นชกมวยอีกเลย
ปราสาทบ้านสมอ

ปราสาทบ้านสมอ หรือ ปราสาทบ้านทามจาน เป็นอโรคยศาล หรืออโรคยศาลา หรือโรงพยาบาล หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้น แต่สร้างในราวพุทธศตวรรษที่ 18 หลังสมัยพระเจ้าชัยวรมันที่ 7 ปรางค์ประธานก่อด้วยศิลาแลงเช่นเดียวกับอโรคยศาลแห่งอื่นๆ ปรากฏทับหลังที่ยังแกะสลัยลวดลายไม่เสร็จประดับอยู่ที่ซุ้มประตูด้านทิศใต้
ด้านหน้าทางทิศตะวันออกมีบายราย หรือสระน้ำโบราณขนาดใหญ่อยู่
ปราสาทพึ่งได้รับการขุดแต่งแล้ว แต่ยังไม่ได้รับประกอบส่วนประกอบอื่น เช่น กำแพง เรือนยอดปราสาท (ข้อมูล มิถุนายน 2553)
การประกาศขึ้นทะเบียนโบราณสถาน.
ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)
ดอกรักริมทาง

ดอกรักริมทาง เป็นละครรักโรแมนติก-ดราม่า-คอมมาดี้ ของบริษัท เอ็กแซ็กท์ และ ซีเนริโอ จำกัด สร้างจากบทประพันธ์ นวนิยายของ ชูวงศ์ ฉายะจินดา กำกับการแสดงโดย นิพนธ์ ผิวเณร นำแสดงโดย สุกฤษฎิ์ วิเศษแก้ว และ วรรณรท สนธิไชย ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 10 พฤษภาคม พ.ศ. 2553 และฉายตอนสุดท้ายเมื่อวันที่ 28 มิถุนายน พ.ศ. 2553
บทตัวละคร.
ตากล้องหนุ่มหล่อ สุดเพอร์เฟ็กต์ ขวัญใจสาวๆ คบหาเป็นแฟนกับเจนจิรา ดาราสาวชื่อดัง
และเป็นเจ้าของบ้านที่อนุสร์ต้องปลอมตัวเข้ามาตามหาพินัยกรรมของพ่อ
สาวสวย เปรี้ยว เพิ่งเรียนจบจากเมืองนอก ถูกจิตรีภรรยาน้อยของพ่อโกงสมบัติทุกอย่างไป
จึงต้องปลอมตัวเป็นผู้ชายเพื่อเข้ามาตามหาพินัยกรรมในบ้านของปฐวี ที่จิตรีขายต่อให้
ดาราสาวสวยชื่อดัง เป็นน้องสาวของจิตรี คบหาเป็นแฟนของปฐวีเพราะหน้าตาและฐานะที่เพียบพร้อม
เป็นคนฟุ้งเฟ้อทะเยอะทะยาน เอาแต่ใจตัวเอง ชอบเอาชนะ ไม่ถูกชะตาและเกลียดขี้หน้าอนุสร์ตั้งแต่แรกเห็น
อดีตดารา เป็นพี่สาวเจนจิรา หวังรวยทางลัดโดยการจับผู้ชายกระเป๋าหนัก ในที่สุดก็คว้าอรรณพ พ่อของอนุสร์ มาได้
จนทำให้ครอบครัวอนุสร์ต้องแตกแยก แต่อยู่กินกันได้ไม่นาน จิตรีก็แอบคบชู้กับสิทธิศักดิ์
หนุ่มไฮโซเจ้าเสน่ห์ อารมณ์ดี เพื่อนรุ่นพี่ของอนุสร์ คอยช่วยเหลืออนุสร์ทุกอย่าง ตกหลุมรักพัดชาตั้งแต่แรกเห็น
สาวน้อย น่ารัก นิสัยช่างฝัน อ่อนโยน แต่เป็นคนไม่มีความมั่นใจ คิดอยู่เสมอว่าตัวเองไม่สวย
พี่สาวของปฐวี เป็นคนดูแลผลประโยชน์ต่างๆในครอบครัว รู้ทันเจนจิราทุกอย่าง จึงเป็นไม้เบื่อไม้เมากัน
คอยขัดขวางไม่ให้เจนจิราลงเอยกับปฐวี
อดีตบาร์เทนเดอร์หนุ่ม ชู้รักของจิตรี ทั้งคู่ลักลอบมีความสัมพันธ์กันมานาน พอสามีจิตรีตายเลยขยับฐานะมาเป็นผู้ช่วย
เป็นมือเป็นเท้าทำเรื่องชั่วๆ ให้จิตรี
แม่ของปฐวี ที่ไม่ชอบเจนจิรา เพราะรู้ว่าเจนจิราคบปฐวีเพื่อเงิน
เป็นคนที่นวลจันทร์ส่งให้ไปอยู่บ้านของปฐวี เพื่อดูแลบ้าน และกันท่าเจนจิรา
แม่ของพัดชา เป็นเพื่อนสนิทของนวลจันทร์
พ่อของพัดชาและเป็นสามีของไพลิน
ผู้จัดการดาราของเจนจิรา
เป็นลูกน้องของปฐวี ที่บริษัท
ผู้ช่วยของปฐวี เป็นคนขยันขันแข็ง ตั้งใจทำงาน สนิทกับปฐวีมาก แต่เพราะเข้าใจผิดว่าปฐวีเป็นเกย์ที่คิดจะเคลมตน
เลยพยายามตีตัวออกห่าง
พ่อของอนุสร์
เพลงประกอบละคร.
พ.ศ.2553
การออกอากาศในประเทศจีน.
ดอกรักริมทาง ออกอากาศทางสถานีโทรทัศน์อันฮุยทีวีของจีน ในเดือนกุมภาพันธ์ 2554 และได้รับการจัดอันดับ เป็นละครที่มีเรตติ้งสูงเป็นอันดับที่ 2 ของซี่รี่ส์ทั้งหมดที่ออกอากาศในเดือนนั้น อีกทั้ง ดอกรักริมทาง ยังได้รับความนิยมสูงสุดเป็นอันดับหนึ่งของซี่รี่ส์ต่างประเทศ ในเว็บไซต์ PPS ชื่อดังของจีน
ปราสาทบ้านอนันต์

ปราสาทบ้านอนันต์ หรือ บ้านอนาร์ ตั้งอยู่ภายในวัดบ้านอนันต์ ริมทางหลวงแผ่นดินหลายเลข 226 (สุรินทร์-ศรีสะเกษ) บ้านอนันต์ ตำบลยาง อำเภอศีขรภูมิ จังหวัดสุรินทร์ เป็นปราสาทขนาดเล็กก่อด้วยอิฐไม่สอปูน ตั้งอยู่บ้านฐานศิลาแลงรูปสี่เหลี่ยม มีประตูทางเข้าด้านทิศตะวันออกเพียงประตูเดียว กรอบประตูทำจากหินทราย เสาประดับกรอบปรตูไม่มีลวดลายสลักไว้ ส่วนอีกสามด้านทำเป็นประตูหลอก 
ด้านหน้าปราสาทมีทับหลังศิลปะบาปวนตกอยู่ชิ้นหนึ่ง มีสภาพหักครึ่ง
ปราสาทอยู่ในสภาพทรุดโทรม
สเตฟาน เอ็ดเบิร์ก

สเตฟาน เอ็ดเบิร์ก เกิดวันที่ 19 มกราคม ค.ศ. 1966 นักเทนนิสชายชาวสวีเดน อดีตมือวางอันดับหนึ่งของโลกทั้งประเภทชายเดี่ยว และชายคู่ เจ้าของรางวัลชนะเลิศเทนนิสแกรนด์สแลม ชายเดี่ยว 6 ครั้ง ชายคู่ 3 ครั้ง เป็นมือวางอันดับหนึ่งของโลกประเภทชายเดี่ยวทั้งสิ้น 72 สัปดาห์ 
เอ็ดเบิร์ก มีสไตล์การเล่นแบบเสิร์ฟแอนด์วอลเลย์ ถนัดเล่นบนสนามที่มีพื้นผิวตกกระทบเร็ว โดยเฉพาะสนามหญ้าและฮาร์ดคอร์ท ในการแข่งขันเทนนิสแกรนด์สแลม 6 ครั้งที่เขาชนะเลิศประเภทเดี่ยว เป็นสนามหญ้า 4 ครั้ง (ออสเตรเลียนโอเพน ปี 1985 และ 1987 และวิมเบิลดัน ปี 1988 และ 1990) ฮาร์ดคอร์ท 2 ครั้ง (ยูเอสโอเพน ปี 1991 และ 1992) เอ็ดเบิร์กไม่เคยชนะเลิศเฟรนช์โอเพน
โป๊ยกั้ก

โป๊ยกั้ก (八角, จีนแต้จิ๋ว: boih4 gag4,) หรือ จันทน์แปดกลีบ (star anise, star aniseed, badiane หรือ Chinese star anise) เป็นเครื่องเทศที่มีผลเป็นรูปดาว เป็นต้นไม้ขนาดเล็กไม่ผลัดใบ มีถิ่นกำเนิดทางตะวันตกเฉียงใต้ของประเทศจีน มีการใช้กันอย่างแพร่หลายในอาหารจีน ในอาหารอินเดีย อย่างในการัมมาซารา (Garam Masala) และในอาหารมลายู-อินโดนีเซีย โป๊ยกั้กเป็นส่วนผสมของผงห้าเครื่องเทศในการปรุงอาหารจีนแบบดั้งเดิม
ลักษณะทางพฤกษศาสตร์.
โป๊ยกั้กเป็นไม้ต้นขนาดเล็ก สูง 18 เมตร ใบรูปใบหอกกลับถึงรูปรีแคบ โคนสอบ ปลายใบแคบเป็นแถบยาว ปลายสุดเว้าหรือแหลม ไม่ผลัดใบ ดอกเดี่ยวสีเหลือง บางครั้งแต้มสีชมพูถึงแดง ดอกรูปทรงกลมแกมรูปถ้วย กลีบดอก 10 กลีบ รูปรีกว้าง ขอบกลีบมีขน และเป็นกระพุ้ง ก้านดอกยาวได้ถึง 4 เซนติเมตร ผลเป็นรูปดาว มี 5–13 พู เมล็ดรูปไข่ แต่ละพูมี 1 เมล็ด
บิลเลโรฟอน

บิลเลโรฟอน  เป็นวีรบุรุษในตำนานเทพปกรณัมกรีก มีชื่อเสียงจากการปราบสัตว์ประหลาดโบราณมากมาย เช่นเดียวกับแคดมุส และเพอร์ซิอุส ก่อนยุคของเฮราคลีส ตำนานที่มีชื่อเสียงของบิลเลโรฟอน คือเรื่องเกี่ยวกับการปราบเพกาซัส และไคมีรา
บิลเลโรฟอนเป็นโอรสของกลอคัส พระราชาแห่งเมืองคอรินท์ กับยูริโน มีพระอนุชาคือ ดีลิอาดิส
อานเดร แอกัสซี

<ns>0</ns>
 <revision>
 <parentid>10259402</parentid>
 <timestamp>2024-12-09T13:25:02Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>12008390</origin>
 <model>wikitext</model>
 <format>text/x-wiki</format>
อานเดร เคิร์ก แอกัสซี (ออกเสียง) นักเทนนิสชายชาวอเมริกัน ได้รับการยกย่องให้เป็นหนึ่งในนักกีฬาชาวอเมริกันที่เก่งที่สุดตลอดกาล อดีตมือวางอันดับหนึ่งของโลก ได้รับรางวัลชนะเลิศรายการแกรนด์สแลม 8 ครั้ง โดยเป็นนักเทนนิสเพียงหนึ่งในแปดคนที่ชนะเลิศแกรนด์สแลมครบทั้ง 4 รายการใหญ่ แอกัสซีเป็นหนึ่งในสองผู้เล่นในประวัติศาสตร์ร่วมกับ ราฟาเอล นาดัล ที่ทำสถิติชนะเลิศแกรนด์สแลมครบทุกรายการและคว้าเหรียญทองโอลิมปิกในประเภทชายเดี่ยวได้สำเร็จ โดยเขาคว้าเหรียญทองในการแข่งขันโอลิมปิกฤดูร้อน ค.ศ. 1996 ณ เมืองแอตแลนตา รัฐจอร์เจีย สหรัฐอเมริกา 
ในการแข่งขัน แอกัสซีเป็นผู้เล่นคนแรกที่ชนะเลิศรายการออสเตรเลียนโอเพนได้ 4 สมัย เขายังเป็นผู้เล่นชายคนที่สองที่ชนะเลิศแกรนด์สแลมประเภทครบทุกรายการต่อจาก รอด เลเวอร์ ตำนานผู้เล่นชาวออสเตรเลียน เขาเป็นผู้เล่นคนแรกในยุคโอเพนที่ชนะเลิศแกรนด์สแลมในทุกพื้นผิวสนาม (คอร์ตคอนกรีต, คอร์ตดิน และ คอร์ตหญ้า) และ เป็นผู้เล่นชาวอเมริกันคนสุดท้ายจนถึงปัจจุบันที่คว้าแชมป์ออสเตรเลียนโอเพน (ค.ศ. 2003) และเฟรนช์โอเพน (ค.ศ. 1999) เขาชนะเลิศการแข่งขันรายการ เอทีพี มาสเตอร์ จำนวน 17 สมัย และ พาทีม เดวิส คัพ ของสหรัฐอเมริกาคว้าแชมป์โลกได้ 3 สมัย ใน ค.ศ. 1990, 1992 และ 1995 ในการแข่งขันระดับเมเจอร์ แอกัสซีสามารถคว้าตำแหน่งชนะเลิศแกรนด์สแลมได้ทั้งสิ้น 8 สมัย ประกอบไปด้วย ออสเตรเลียนโอเพน 4 สมัย, เฟรนช์โอเพน 1 สมัย, วิมเบิลดัน 1 สมัย และ ยูเอสโอเพน 2 สมัย)
เขาประกาศเลิกเล่นอาชีพใน ค.ศ. 2006 โดยมีสถิติเข้าชิงชนะเลิศแกรนด์สแลมจำนวน 15 สมัย คว้าคำแหน่งชนะเลิศ 8 สมัย และ รองชนะเลิศ 7 สมัย ปัจจุบันเขาผันตัวเองมาทำหน้าที่ผู้ฝึกสอนให้แก่นักเทนนิสระดับโลกใน เอทีพี ทัวร์ โดยเคยฝึกสอนแก่ นอวาก จอกอวิช ใน ค.ศ. 2017–2018 ปัจจุบันทำหน้าที่ผู้ฝึกสอนให้แก่ กริกอร์ ดิมิทรอฟ ผู้เล่นชาวบัลแกเรีย 
ประวัติ.
แอกัสซีเกิดเมื่อวันที่ 29 เมษายน ค.ศ. 1970 ในลาสเวกัส รัฐเนวาดา สหรัฐอเมริกา เป็นบุตรของนายเอมมานูเอล "ไมก์" แอกัสซี (Emmanuel "Mike" Aghassian) และนางเอลิซาเบท "เบ็ตตี" แอกัสซี (Elizabeth "Betty" Agassi née Dudley สกุลเดิม: ดัดลีย์) โดยบิดาของเขาเกิดที่เมืองซัลมาน ประเทศอิหร่าน โดยเป็นชาวอิหร่านเชื้อสายอาร์เมเนีย และอัสซีเรีย ซึ่งบิดาของเขาเคยเป็นตัวแทนชกมวยในการแข่งขันโอลิมปิก ปี 1948 และโอลิมปิกปี 1952 ก่อนที่จะอพยพมาอาศัยในสหรัฐอเมริกา ส่วนมารดาของแอกัสซี คือ เบ็ตตี ปัจจุบันเสียชีวิตด้วยโรคมะเร็งเต้านม
แอกัสซีได้ชื่อว่าเป็นนักเทนนิสที่รับลูกเสิร์ฟได้ดีที่สุดในยุคของเขา 
ชีวิตส่วนตัว.
ด้านชีวิตส่วนตัว อานเดร แอกัสซีเป็นคู่รักกับบรูก ชิลด์ส นานหลายปี ตั้งแต่ปี 1993 ทั้งคู่แต่งงานกันในปี 1997 และหย่าขาดกันในสองปีถัดมา แอกัสซีได้สนิทสนมกับสเตฟฟี กราฟ หลังจากทั้งคู่ต่างเป็นผู้ชนะเลิศเทนนิสเฟรนช์โอเพนประเภทเดี่ยว ในปีเดียวกัน เมื่อปี 1999 และแต่งงานกันในปี 2001
สถาบันวิจัยเทคโนโลยีการเกษตร มหาวิทยาลัยเทคโนโลยีราชมงคลล้านนา

สถาบันวิจัยเทคโนโลยีการเกษตร เป็นส่วนราชการ ระดับสำนัก สังกัดมหาวิทยาลัยเทคโนโลยีราชมงคลล้านนา ตั้งอยู่ที่หมู่ 11 ตำบลพิชัย อำเภอเมืองลำปาง จังหวัดลำปาง (ด้านหลังมหาวิทยาลัยเทคโนโลยีราชมงคลล้านนา ลำปาง) มีหน้าที่ในการค้นคว้าวิจัยและให้บริการวิชาการด้านการเกษตร อุตสาหกรรมเกษตร การสร้างสิ่งประดิษฐ์ ฝึกทักษะวิชาชีพ ผลิตพันธุ์พืชที่ดีให้กับเกษตรกร รวมถึงการให้บริการตรวจวิเคราะห์ทางการเกษตร
วิวัฒนาการ.
สถาบันวิจัยเทคโนโลยีการเกษตร จัดตั้งขึ้นเมื่อปี พ.ศ. 2518 โดยใช้ชื่อว่า "สถาบันวิจัยและฝึกอบรมการเกษตร" สังกัดสถาบันเทคโนโลยีราชมงคล เพื่อเป็นแหล่งค้นคว้าทางวิชาการเกษตรและฝึกอบรมครู อาจารย์ นักศึกษา ตลอดจนประชาชนทั่วไป มีฐานะเทียบเท่ากอง หรือคณะ ต่อมาเมื่อวันที่ 19 ตุลาคม พ.ศ. 2532 กระทรวงศึกษาธิการได้มีประกาศแบ่งส่วนราชการสถาบันเทคโนโลยีราชมงคล มีการจัดตั้งสถาบันวิจัยและฝึกอบรมการเกษตรเพิ่มขึ้นอีก 1 แห่งที่จังหวัดสกลนคร ทำให้สถาบันฯ ได้เปลี่ยนชื่อเป็น "สถาบันวิจัยและฝึกอบรมการเกษตรลำปาง" 
ในปี พ.ศ. 2548 พระราชบัญญัติมหาวิทยาลัยเทคโนโลยีราชมงคล พ.ศ. 2548 ได้ยุบรวมเอา 6 วิทยาเขตภาคเหนือ และสถาบันวิจัยและฝึกอบรมการเกษตรลำปาง เข้าด้วยกันเป็น "มหาวิทยาลัยเทคโนโลยีราชมงคลล้านนา" โดยสถาบันฯ มีฐานะเป็นหน่วยงานในสังกัด สถาบันวิจัยและพัฒนา
จนกระทั่งเมื่อวันที่ 2 กุมภาพันธ์ พ.ศ. 2552 จึงได้มีการยกฐานะสถาบันวิจัยและฝึกอบรมการเกษตรลำปางขึ้นเป็น "สถาบันวิจัยเทคโนโลยีการเกษตร" ปัจจุบันสถาบันวิจัยเทคโนโลยีการเกษตร ได้มีการจัดการเรียนการสอนในระดับบัณฑิตศึกษา ในสาขาวิชาพืชศาสตร์ และสาขาวิชาเทคโนโลยีการเกษตร ด้วย ในปีแรกมีนักศึกษาจำนวน 9 คน
แก่นปีศาจ

แก่นปีศาจ  เป็นชื่อเล่นของพลูโทเนียมมวลใต้วิกฤตหนัก 6.2 กิโลกรัมที่เกิดมวลวิกฤตโดยอุบัติเหตุถึง 2 ครั้งที่สถาบันวิจัยลอส อลามอสในปี ค.ศ. 1945 และ 1946 ผลของอุบัติเหตุแต่ละครั้งทำให้เกิดพิษรังสีเฉียบพลันเป็นผลให้นักวิทยาศาสตร์เสียชีวิตในเวลาต่อมา หลังจากเหตุการณ์เหล่านั้นจึงเรียกมันว่าแก่นปีศาจ
อุบัติเหตุครั้งแรก.
วันที่ 21 สิงหาคม ค.ศ. 1945 แก่นพลูโทเนียมได้ประทุรังสีนิวตรอนฉายใส่ แฮรี่ เดกเลี่ยน (Harry Daghlian) นักฟิสิกส์ผู้ทำผิดพลาดในขณะที่ทำการทดลองการสะท้อนนิวตรอนกับแก่นเพียงคนเดียวลำพัง แก่นถูกวางในกำแพงคาร์บอน-ทังสเตนที่สามารถสะท้อนนิวตรอนได้ โดยซ้อนกันเป็นชั้นๆ และในแต่ละชั้นที่เพิ่มขึ้นก็ยิ่งเข้าใกล้มวลวิกฤต ขณะที่เดกเลี่ยนกำลังวางซ้อนแท่งคาร์บอน-ทังสเตนรอบแก่น คาร์บอน-ทังสเตนก้อนหนึ่งได้ตกลงไปบนแก่น ทำให้เกิดมวลวิกฤต แม้เขาจะรื้อกำแพงอย่างรวดเร็วแต่ก็ไม่ทันการ เดกเลี่ยนได้รับปริมาณรังสีปริมาณมาก เขาเสียชีวิตใน 25 วันให้หลัง
อุบัติเหตุครั้งที่สอง.
วันที่ 21 พฤษภาคม ค.ศ 1946 ลูอิส สโลทิน (Louis Slotin) นักฟิสิกส์และนักวิทยาศาสตร์คนอื่นๆในสถาบันวิจัยลอส อลามอส ได้ดำเนินการทดลองที่เกี่ยวข้องกับการสร้างปฏิกิริยาฟิชชันโดยวางเบริลเลียม (ตัวสะท้อนนิวตรอน) ทรงครึ่งวงกลม 2 อันรอบแก่นพลูโทเนียม ในมือของสโลทินถือไขควงอยู่เพื่อแยกครึ่งวงกลมนั้นออกจากกัน แต่เขากลับพลาด ตัวสะท้อนนิวตรอนเบริลเลียมครึ่งวงกลมนั้นปิดเข้าหากัน ทำให้แก่นเกิดมวลเหนือวิกฤต ปลดปล่อยรังสีออกมาจำนวนมาก เขาดึงซีกครึ่งบนออกอย่างรวดเร็วเพื่อหยุดปฏิกิริยาลูกโซ่ซึ่งนั้นทำให้รักษาชีวิตคนอีก 7 คนในห้องทดลองไว้ได้ แต่สโลทินก็เสียชีวิตใน 9 วันหลังจากรับพิษรังสีปริมาณมากเข้าไป นักวิทยาศาสตร์ผู้ช่วยบาดเจ็บสาหัสและอวัยวะบางส่วนทุพพลภาพถาวร ขณะที่คนอื่นๆในห้องไม่ได้ทุพพลภาพถาวรจากอุบัติเหตุ
การใช้งาน.
แก่นปีศาจถูกนำไปใช้สำหรับการทดสอบระเบิดเอเบิล (ABLE) ของชุดปฏิบัติการครอสส์โรดส์ (Crossroads) ในวันที่ 1 กรกฎาคม ค.ศ 1946 ซึ่งแสดงให้เห็นว่าการทดลองการเกิดมวลวิกฤตของเดกเลี่ยนและสโลทินช่วยเพิ่มประสิทธิภาพของอาวุธ
K′

K' (; โรมาจิ: "Kei Dasshu") หรือ "เคแดช" เป็นตัวละครจากเกม "เดอะคิงออฟไฟท์เตอร์ส" ที่ปรากฏตัวครั้งแรกในภาค '99 ในฐานะตัวละครเอก นอกจากนี้ K' ยังได้หวนกลับมาทำศึกอีกครั้งใน "เดอะคิงออฟไฟท์เตอร์ส XIV" ซึ่งมาพร้อมกับแว่นตาสีแดงซึ่งเป็นสัญลักษณ์ประจำตัวของเขา
ประวัติตามท้องเรื่อง.
K' คือชายลึกลับที่ไม่มีใครทราบถึงชื่อจริงของเขา ซึ่งใช้ชีวิตอยู่ร่วมกับพี่สาวของเขาอย่างมีความสุข แต่แล้ววันหนึ่ง พวกเขาถูกองค์กร NESTS จับตัวไป และถูกกักขังโดยองค์กรดังกล่าว ใน ค.ศ. 1998 K' ได้มีส่วนเข้าร่วมโครงการสร้างโคลนของ เคียว คุซานางิ โดยเขาได้รับ DNA มาจากเคียว ทำให้เขาสามารถใช้พลังในการควบคุมเปลวเพลิงได้เช่นเดียวกับเคียว ทั้งนี้ K'ได้ถูกล้างสมองจนทำให้เชื่อว่าตัวเขาคือร่างโคลนของ"คริซาลิด" ความทรงจำในอดีตหลายประการของเขาได้ถูกลบล้างโดยองค์กร NESTS ตลอดจนเป็นการลืมโดยตัวเขาเอง ทั้งที่จงใจให้ลืมและไม่จงใจ
การตอบรับ.
K′ ได้รับการตอบรับเป็นอย่างดีจากแฟน ๆ ใน ค.ศ. 2005 จากการสำรวจความคิดเห็นโดยบริษัทเอสเอ็นเคเพลย์มอร์ยูเอสเอ เขาได้รับการโหวตให้เป็นตัวละครยอดนิยมอันดับสี่ด้วยคะแนน 338 คะแนนโหวต ตัวละครนี้ได้รับการนำมาใช้เป็นตัวนำโชคในฉลองครบรอบ 15 ปี "เดอะคิงออฟไฟท์เตอร์ส"
สรุปเหรียญพาราลิมปิกฤดูร้อน 2000

สรุปเหรียญพาราลิมปิกฤดูร้อน 2000 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 18–29 ตุลาคม ค.ศ. 2000 ณ เมืองซิดนีย์ ประเทศออสเตรเลีย
      ออสเตรเลีย (เจ้าภาพ)
      ไทย
สรุปเหรียญพาราลิมปิกฤดูร้อน 2004

สรุปเหรียญพาราลิมปิกฤดูร้อน 2004 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 17–28 กันยายน ค.ศ. 2004 ณ กรุงเอเธนส์ ประเทศกรีซ
      กรีซ (เจ้าภาพ)
      ไทย
สรุปเหรียญพาราลิมปิกฤดูร้อน 1996

สรุปเหรียญพาราลิมปิกฤดูร้อน 1996 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 16–25 สิงหาคม ค.ศ. 1996 ณ เมืองแอตแลนตา สหรัฐอเมริกา
      สหรัฐอเมริกา (เจ้าภาพ)
      ไทย
สถานีขนส่งผู้โดยสาร จังหวัดนครศรีธรรมราช

สถานีขนส่งผู้โดยสารจังหวัดนครศรีธรรมราช เป็นสถานีขนส่งผู้โดยสารที่จัดตั้งตามประกาศของกระทรวงคมนาคม เมื่อปี พ.ศ. 2525 เป็นสถานีขนส่งผู้โดยสารแห่งที่สองของภาคใต้ ตั้งอยู่เลขที่ 27/95-97 ถนนกะโรม ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช
ประวัติ.
สถานีขนส่งผู้โดยสารจังหวัดนครศรีธรรมราช จัดตั้งโดยประกาศกระทรวงคมนาคม เมื่อวันที่ 15 สิงหาคม พ.ศ. 2525 เพื่ออำนวยความสะดวกในการเดินทางแก่ประชาชนในจังหวัดนครศรีธรรมราช และจังหวัดใกล้เคียง จัดเป็นสถานีขนส่งผู้โดยสารแห่งที่ 2 ของภาคใต้ ต่อจากสถานีขนส่งผู้โดยสารอำเภอหาดใหญ่ จังหวัดสงขลา โดยได้รับมอบที่ดินจากห้างหุ้นส่วนจำกัด สันทัดกันตัง โดย นายสันทัด โอวรารินทร์ ได้มอบที่ดินและสิ่งก่อสร้างให้กรมการขนส่งทางบก และได้ทำสัญญาให้ที่ดินและสิ่งก่อสร้างสถานีขนส่ง เมื่อวันที่ 18 สิงหาคม 2521 
ต่อมาเทศบาลนครนครศรีธรรมราช ได้รับโอนสถานีขนส่งผู้โดยสารจังหวัดนครศรีธรรมราช เข้ามาอยู่ในการบริหารงานของเทศบาล ตั้งแต่วันที่ 30 มิถุนายน พ.ศ. 2548
เส้นทางการเดินรถ.
เส้นทางระหว่างภูมิภาค.
ผู้ให้บริการเส้นทางระหว่างภูมิภาคและการสำรองที่นั่ง
เส้นทางภายในภูมิภาค.
เนื่องจากจังหวัดนครศรีธรรมราช เป็นจังหวัดที่มีขนาดใหญ่ มีพื้นที่ติดต่อกับหลายจังหวัด ทั้งยังมีที่ตั้งอยู่กึ่งกลางของภาคใต้ เป็นศูนย์กลางการเดินทางและขนส่งของภาคใต้ จึงมีเส้นทางรถโดยสารประจำทางเปิดให้บริการ ครอบคลุมหลายเส้นทาง ดังนี้
       หมายถึงจำนวนผู้โดยสารได้เพิ่มขึ้นเมื่อเทียบกับปีก่อน
       หมายถึงจำนวนผู้โดยสารได้ลดลงเมื่อเทียบกับปีก่อน
สรุปเหรียญพาราลิมปิกฤดูร้อน 1992

สรุปเหรียญพาราลิมปิกฤดูร้อน 1992 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 3–14 กันยายน ค.ศ. 1992
      สเปน (เจ้าภาพ)
      ไทย
สรุปเหรียญพาราลิมปิกฤดูร้อน 1988

สรุปเหรียญพาราลิมปิกฤดูร้อน 1988 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 15–24 ตุลาคม ค.ศ. 1988
      เกาหลีใต้ (เจ้าภาพ)
      ไทย
ยันนิก โนอาห์

ยันนิก โนอาห์ นักเทนนิสชายชาวฝรั่งเศสเชื้อสายแคเมอรูน แชมเปียนเฟรนช์โอเพนประเภทชายเดี่ยว ประจำปี 1983 และเป็นกัปตันทีมชาติฝรั่งเศสในการแข่งขันเดวิสคัพ ชนะเลิศในปี 1991 และ 1996 และชนะเลิศเฟดคัพในปี 1997 
ยันนิก โนอาห์เป็นบุตรของ แซคารี โนอาห์ อดีตนักฟุตบอลทีมชาติแคเมอรูน ด้านชีวิตส่วนตัว เขาแต่งงานสามครั้ง มีบุตร 5 คน คนโตที่เกิดจากเซซิเลีย โรด อดีตมิสสวีเดน ชื่อ โจอาคิม โนอาห์ เป็นนักบาสเกตบอลอาชีพ ปัจจุบันเล่นให้กับทีมชิคาโกบูลส์
หลังจากเลิกเล่นเทนนิสอาชีพ ยันนิก โนอาห์ หันมาเป็นนักร้อง ร้องเพลงแนวป็อป-โซล
อลิซ คูเปอร์

อลิซ คูเปอร์  เกิดเมื่อวันที่ 4 กุมภาพันธ์ ค.ศ. 1948 เป็นนักร้องเพลงร็อกชาวอเมริกัน นักแต่งเพลง ผู้ดำเนินรายการ ที่มีอาชีพยาวนานมากกว่า 4 ทศวรรษ กับการแสดงบนเวทีที่มีเครื่องประหารชีวิต เก้าอี้ไฟฟ้า เลือดปลอม งูเหลือม หญิงสาว คูเปอร์มีชื่อเสียงจากภาพยนตร์สยองขวัญ รายการโทรทัศน์ และเป็นผู้บุกเบิกดนตรีการาจร็อกที่แสดงอย่างยิ่งใหญ่และเป็นเครื่องหมายของความรุนแรงของดนตรีเฮฟวีเมทัลที่เขาออกแบบเพื่อสร้างความตะลึง
อลิซ คูเปอร์ เดิมเป็นวงดนตรีที่ประกอบด้วยสมาชิก คือ ตัวเขา ในตำแหน่งร้องและเล่นฮาร์โมนิกา ,เกล็น บักซ์ตัน ตำแหน่งลีดกีตาร์ ,ไมเคิล บรูซ ตำแหน่งกีตาร์จังหวะ, เดนนิส ดันนาเวย์ ตำแหน่งกีตาร์เบส และนีล สมิท ตำแหน่งกลอง วงอลิซคูเปอร์ประสบความสำเร็จก้าวเข้าสู่กระหลักนานาชาติในปี 1971 กับเพลงฮิต "I'm Eighteen" จากอัลบั้มชุด "Love it to Death" ที่ตามมาด้วยซิงเกิลที่ดังกว่าคือ "School's Out" ในปี 1972 วงประสบความสำเร็จสูงสุดกับผลงานอัลบั้มชุด 1973 ชุด "Billion Dollar Babies"
ผลงานชุดเดี่ยวของเขาในฐานะ อลิซ คูเปอร์ ได้นำชื่อวงมาเป็นชื่อตัวเขาเอง กับคอนเซปต์อัลบั้มชุด "Welcome to My Nightmare" ในปี 1975 และในปี 2008 เขาออกอัลบั้มเดี่ยวชุดที่ 18 ของเขาชื่อชุด "Along Came a Spider" นอกจากแนวเพลงดั้งเดิมของเขา ดีทรอยต์ร็อก ในหลายปีที่ผ่านมาเขายังได้ทดลองแนวเพลงหลากหลายกันไป อย่าง คอนเซปชวลร็อก, อาร์ตร็อก, แกลมเมทัล, นิวเวฟ, ป็อปร็อก, ซอฟต์ร็อก, เอกซ์เพอริเมนทอลร็อก, เฮฟวีเมทัล และอินดัสเตรียลร็อก ในปีล่าสุดเขากลับมาทำเพลงแนวการาจร็อกดั้งเดิม
ช่องวีเอชวัน จัดอันดับให้เขาอยู่อันดับ 20 ในหัวข้อ 100 อันดับศิลปินฮาร์ดร็อกที่ยิ่งใหญ่ที่สุด
เอเชียนเกมส์ฤดูหนาว 2011

การแข่งขันกีฬาเอเชียนเกมส์ฤดูหนาว 2011 เป็นมหกรรมกีฬาเอเชียนเกมส์ฤดูหนาว ครั้งที่ 7 จัดขึ้นที่อัสตานาและอัลมาเตอ ประเทศคาซัคสถาน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 1 ของประเทศคาซัคสถาน จัดขึ้นใน พ.ศ. 2554
การแข่งขัน.
กีฬา.
"ในวงเล็บคือจำนวนเหรียญทองของแต่ละรายการที่แข่งขัน"
<templatestyles src="Div col/styles.css"/>
รายชื่อผลงานของวงนิวส์

บทความนี้เป็นบทความที่รวมรายชื่อผลงานอัลบั้ม ซิงเกิล และอื่นๆ ของวง นิวส์
ซิงเกิล.
สำหรับซิงเกิล 恋を知らない君へ (Koi o shiranai kimi e) นั้น ถือเป็นซิงเกิลลำดับ 20 ที่นิวส์ครองอันดับ 1 ติดต่อกันมาตั้งแต่เดบิวต์ เป็นศิลปินกลุ่มที่สามรองจาก Kinki Kids (37 ซิงเกิล) และ คัตตุน (26 ซิงเกิล) ที่ได้อันดับ 1 ยาวนานเช่นนี้
และซิงเกิล EMMA เป็นซิงเกิลลำดับที่ 21 ที่ได้อันดับ 1 อยู่อันดับ 3 ตลอดกาลรองจาก Kinki Kids (37 ซิงเกิล) และ คัตตุน (26 ซิงเกิล) นอกจากนี้ ซิงเกิล EMMA ยังได้อันดับ 1 ประจำสัปดาห์ใน Billboard Japan อีกด้วย
ดีวีดี.
News Nippon 0304 
 * วันที่วางจำหน่าย: 7 เมษายน 2004
Summary of Johnny's World 
 * วันที่วางจำหน่าย: 19 เมษายน 2005
Never Ending Wonderful Story 
 * วันที่วางจำหน่าย: 8 สิงหาคม 2007
NEWS Concert Tour Pacific 2007-2008 - The First Tokyo Dome Concert 
 * วันที่วางจำหน่าย: 13 สิงหาคม 2008
NEWS Live Diamond 
 * วันที่วางจำหน่าย: 4 พฤศจิกายน 2009
NEWS Dome Party 2010 Live! Live! Live! DVD! 
 * วันที่วางจำหน่าย: 22 ธันวาคม 2010
NEWS LIVE TOUR 2012 ~Utsukushii Koi ni Suru yo~  
 * วันที่วางจำหน่าย: 30 มกราคม 2012
NEWS 10th Anniversary at Tokyo Dome 
 * วันที่วางจำหน่าย: 19 มีนาคม 2014
ทองเนื้อเก้า

ทองเนื้อเก้า เป็นบทประพันธ์ของโบตั๋น มีเรื่องราวเกี่ยวกับลำยอง ตัวละครผู้หญิงขี้เมา สำส่อน ขี้เกียจ และวันเฉลิม ลูกชายของลำยองที่เปรียบเสมือนทองเนื้อแท้ที่ไม่ว่าจะอยู่ในที่แห่งหนใดก็ยังสามารถคงคุณงามความดีได้เสมอ
ประวัติ.
นำมาทำเป็นละครโทรทัศน์ครั้งแรกในปี พ.ศ. 2530 นำแสดงโดยอภิรดี ภวภูตานนท์ มารับบทลำยอง ร่วมด้วยโกวิท วัฒนกุล, พงษ์พัฒน์ วชิรบรรจง, สาวิตรี สามิภักดิ์, บุญส่ง ดวงดารา, จุรี โอศิริ, วิทยา สุขดำรงค์, จักรกฤษณ์ คชรัตน์
ถัดมาในปี พ.ศ. 2540 นำมาทำใหม่โดยได้รชนีกร พันธุ์มณี มารับบทลำยอง ร่วมด้วยนักแสดงอื่นอย่างบิลลี่ โอแกน, เจสัน ยัง, วันวิสาข์ ดำขำ, ปณิษฐา ตัณฑนาวิวัฒน์, เปียเชอร์ คริสเตนเซ่น, น้ำทิพย์ เสียมทอง, มยุริญ ผ่องผุดพันธุ์, อัจฉรา เหลืองสวัสดิ์, ครรชิต ขวัญประชา, อมรา อัศวนันท์, อัจฉราพรรณ ไพบูลย์สุวรรณ โดยละครทั้ง 2 ฉบับผลิตโดยค่ายดาราวิดีโอ ออกอากาศทางสถานีโทรทัศน์สีกองทัพบกช่อง 7 และกำกับโดยมานพ สัมมาบัติ
ในปี พ.ศ. 2556 กลับมาสร้างอีกครั้งออกอากาศทางสถานีวิทยุโทรทัศน์ไทยทีวีสีช่อง 3 กำกับการแสดงโดยพงษ์พัฒน์ วชิรบรรจง รับบทลำยองโดยวรนุช ภิรมย์ภักดี ร่วมด้วยณัฐวุฒิ สะกิดใจ, จิรายุ ตั้งศรีสุข, ชาตโยดม หิรัณยัษฐิติ, พิศาล อัครเศรณี, ธนากร โปษยานนท์, ทัศน์วรรณ เสนีย์วงศ์ ณ อยุธยา, ญาณี ตราโมท, อำภา ภูษิต, ชลิต เฟื่องอารมย์, โชติรส ชโยวรรณ, วิรากานต์ เสณีตันติกุล, ณฉัตร จันทพันธ์, อรรถพล เทศทะวงศ์, ณัฏฐณิชา ดังวัธนาวณิชย์, ณิชชาพัณณ์ ชุณหะวงศ์วสุ, สุมณทิพย์ เหลืองอุทัย
สมเด็จพระราชินีตาจญ์ อัล-โมลูก

สมเด็จพระราชินีตาจญ์ อัล-โมลูก อัยรุมลู (เปอร์เซีย:تاج‌الملوک, พระราชสมภพ 17 มีนาคม ค.ศ. 1896 ณ บากู จักรวรรดิรัสเซีย - สวรรคต 10 มีนาคม ค.ศ. 1982 ณ อากาปุลโก ประเทศเม็กซิโก) พระองค์เป็นพระมเหสีพระองค์ที่สองในพระเจ้าชาห์ เรซา ปาห์ลาวี ผู้ก่อตั้งราชวงศ์ปาห์ลาวี และครองราชย์ในช่วงปี ค.ศ. 1925-1941
พระราชประวัติ.
สมเด็จพระราชินีตาจญ์ อัล-โมลูก พระมเหสีพระองค์ที่สองในพระเจ้าชาห์ เรซา ปาห์ลาวี เสด็จพระราชสมภพเมื่อวันที่ 17 มีนาคม ค.ศ. 1896 ณ กรุงเตหะราน ประเทศอิหร่าน มีพระนามเดิมว่า นิมตาจ คานุม เป็นธิดาของนายทัดเฟล โมลูก อัยรุมลู โดยนามสกุลอัยรุมลูซึ่งเป็นนามสกุลเดิมของพระองค์สามารถสะกดเป็น "Ayrumlu, Eyrumlu" และ "Ayromloo" และตระกูลนี้เป็นตระกูลของชาวอิหร่านเชื้อสายอาเซอร์ไบจาน พระองค์จึงสืบเชื้อสายชาวอาเซอรีด้วย ภายหลังจากการเสกสมรสกับพระเจ้าชาห์ เรซา ปาห์ลาวี พระภัสดา พระองค์จึงเปลี่ยนพระนามใหม่ซึ่งมีความหมายว่า มงกุฎของราชันย์ (Crown of the King)
พระราชกรณียกิจ.
พระองค์เป็นพระราชินีอิหร่านพระองค์แรกที่ออกมาปรากฏตัวแก่สายตาของเหล่าพสกนิกร รวมไปถึงการปฏิบัติพระราชกรณียกิจต่อประชาชนภายนอก และพระองค์ยังมีบทบาทสำคัญในเรื่องของการยกเลิกการใช้ผ้าคลุมศีรษะของสตรีมุสลิม (ฮิญาบ) ในช่วงตลอดรัชกาลของพระภัสดาของพระองค์ ในช่วงฤดูหนาวปี ค.ศ. 1934 พระเจ้าชาห์ เรซา ปาห์ลาวีทรงต้องการแสดงให้เห็นการแต่งกายของสมเด็จพระราชินี และพระราชธิดาทั้งสองพระองค์ ในงานพระราชทานปริญญาบัตรวิทยาลัยครูเตหะราน โดยแต่งกายในฉลองพระองค์อย่างชาวยุโรปโดยปราศจากผ้าคลุมศีรษะ และถือเป็นครั้งแรกที่สมเด็จพระราชินีแห่งอิหร่านเปิดเผยพระองค์เองสู่สายตาประชาชน ภายหลังพระเจ้าชาห์ได้นำพระฉายาลักษณ์สมเด็จพระราชินี และพระราชธิดาลงข่าวโดยปราศจากผ้าคลุมศีรษะ ตั้งแต่นั้นเป็นต้นมาการใช้ผ้าคลุมศีรษะจึงได้ถูกยกเลิกอย่างเป็นทางการ และต่อมาภายหลังพระสวามีของพระองค์ พระเจ้าชาห์ เรซา ปาห์ลาวี ได้สละราชสมบัติในปี ค.ศ. 1941 พระโอรสของพระองค์จึงได้ครองราชย์สมบัติต่อในนาม ชาห์โมฮัมหมัด เรซา ปาห์ลาวี
พระราชโอรส-ธิดา.
สมเด็จพระราชินีตาจญ์ อัล-โมลูก และพระเจ้าชาห์ เรซา ปาห์ลาวี ทรงมีมีพระราชโอรส-ธิดาร่วมกัน 4 พระองค์ โดยเป็นพระราชโอรส 2 พระองค์ และพระราชธิดาอีก 2 พระองค์ อันได้แก่ 
สวรรคต.
สมเด็จพระราชินีตาจญ์ อัล-โมลูก เสด็จสวรรคตเมื่อวันที่ 10 มีนาคม ค.ศ. 1982 เมืองอากาปุลโก ประเทศเม็กซิโก ด้วยพระอาการโรคมะเร็งเม็ดเลือดขาว (ลูคีเมีย) โดยพระองค์เสด็จสวรรคตก่อนการครอบรอบวันเสด็จพระราชสมภพปีที่ 86 พรรษาของพระองค์เพียง 7 วัน สิริพระชนมายุได้ 85 พรรษา
ปลาสเตอร์เจียนไซบีเรีย

ปลาสเตอร์เจียนไซบีเรีย (อังกฤษ: Siberian sturgeon) ปลาน้ำจืดชนิดหนึ่ง มีชื่อวิทยาศาสตร์ว่า "Acipenser baerii" ในวงศ์ Acipenseridae มีรูปร่างเหมือนปลาสเตอร์เจียนทั่วไป มีจะงอยปากขาว มีหนวด 4 เส้น ที่หน้าปากด้านหลังมีสีน้ำตาลเทาจนถึงดำ สีท้องมีสีขาวจนถึงเหลือง พบในแม่น้ำสายใหญ่ ๆ ในลุ่มแม่น้ำของไซบีเรีย ในรัสเซีย, คาซัคสถาน และจีน 
ขนาดโตเต็มที่ประมาณ 200 เซนติเมตร น้ำหนักกว่า 100 กิโลกรัม สามารถมีอายุยืนได้ถึง 60 ปี
มีชนิดย่อยทั้งหมด 2 ชนิด คือ "A. b. baicalensis" พบในทะเลสาบไบคาล (มีอีกชื่อเรียกหนึ่งว่า สเตอร์เจียนไบคาล) และ "A. b. stenorrhynchus" 
ปลาสเตอร์เจียนไซบีเรีย นับเป็นปลาสเตอร์เจียนชนิดหนึ่งที่เป็นที่นิยมจับเพื่อการพาณิชย์เพื่อการบริโภคมาก โดยนิยมรับประทาน ไข่ปลาคาเวียร์ และนำไข่ปลาคาเวียร์นี้ไปทำเป็นเครื่องสำอาง สำหรับในประเทศไทย ปลาสเตอร์เจียนชนิดนี้มีการทดลองเลี้ยงในโครงการบ้านเล็กในป่าใหญ่ดอยคำ อันเป็นโครงการในพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่อำเภอเวียงแหง ที่หน่วยวิจัยประมงบนพื้นที่สูงดอยอินทนนท์ อำเภอจอมทอง และศูนย์วิจัยและพัฒนาประมงน้ำจืดเชียงใหม่ อำเภอสันทราย จังหวัดเชียงใหม่ ซึ่งผลการทดลองเป็นไปได้อย่างดี
โดยทำการเพาะฟักจากไข่ปลาที่นำเข้ามาจากรัสเซีย เริ่มตั้งแต่ปี พ.ศ. 2548 พบว่ามีอัตรารอดสูงถึงร้อยละ 90 เพราะเป็นสถานที่ ๆ มีอากาศหนาวเย็น โดยปลาจะเติบโตได้ดีในอุณหภูมิไม่เกิน 20 องศาเซลเซียส และพบว่าปลาที่จะให้ไข่ ต้องมีความสมบูรณ์และเติบโตจนกระทั่งอายุได้ 10 ปี โดยจะให้ไข่เพียงร้อยละ 15 ของน้ำหนักตัว มีระยะเวลาห่างของการให้ไข่แต่ละครั้ง 2 ปี
มาร์เต็น กาซังเก

มาร์เต็น กาซังเก (Marten Kasangke) นักมวยสากลชาวอินโดนีเซีย สถิติการชก 6 ครั้ง ชนะ 3 แพ้ 3 
ประวัติ.
สถิติการชกครั้งแรกของคาร์ซังเกที่บันทึกใน Boxrec.com คือขึ้นชิงแชมป์ OPBF รุ่นซูเปอร์แบนตัมเวทเมื่อ 16 กันยายน พ.ศ. 2529 แพ้น็อค ประยูรศักดิ์ เมืองสุรินทร์ ยก 11 ที่ อินโดนีเซีย จากนั้นขึ้นชกชนะอีกสองครั้ง แล้วจึงชิงแชมป์อินโดนีเซียรุ้นเฟเธอร์เวทเมื่อ 16 มกราคม พ.ศ. 2531 ปรากฏว่าเป็นฝ่ายแพ้น็อค โนเซ ลักมัน ยก 9 ไม่ได้แชมป์ คาร์ซังเกขึ้นชกชนะอีกครั้ง ก่อนจะชิงแชมป์อินโดนีเซียกับลักมันเป็นการมืออีกครั้ง เมื่อ 12 กรกฎาคม พ.ศ. 2532 ปรากฏว่าเป็นฝ่ายแพ้น็อคอีกในยกที่ 5 จึงแขวนนวมไป